Job – Bybelskool
Written by Chris van Wyk on Dec 29, 2015 . Posted in Job. 2 Comments
Written by Chris van Wyk on Jan 12, 2016 . Posted in Job. 1 Comment
Written by Chris van Wyk on Jan 12, 2016 . Posted in Job. Leave a Comment
Job handel egter ook vir my oor die dieper vraag na die vroomheid van godvresendes, veral in 'n situasie van verlies. Die Satan – die teëstander onder die "seuns van God", die hemelwesens – draai dié vraag na regverdigheid as volg om. Sal godvresendes "regverdig" wees teenoor God, by wyse van spreke, selfs al word hulle teleurgestel in hulle verwagting van sy beskerming en sy geskenk van voorspoed? Sal godvresendes Hom bly dien, selfs al gaan dinge vir hulle verkeerd, al ly hulle onskuldig en onregverdig? Die Satan bevraagteken dus die lojaliteit van godvresendes.
Ek wil iets meer sê oor die probleem van 'n oorsaak-en-gevolg teologie wat aanhak by bogenoemde twee vrae.
Die vriende van Job werk met 'n eenvoudige oorsaak-gevolg teologie. Wat jy doen, het gevolge. As jy goeie dinge doen, sal daar goeie dinge met jou gebeur. As jy slegte dinge doen, sal daar slegte dinge met jou gebeur:
Written by Chris van Wyk on Jan 12, 2016 . Posted in Job. 2 Comments
Die verhaal van Job het 'n hele paar raakpunte met ander verwante verhale. Hier is vier verwante verhale in die Ou Nabye Ooste waarin sy verhaal ook afspeel.
Die boek Job kan in drie dele verdeel word volgens die taalsoort.
Die eerste deel is in prosa geskryf en verduidelik hoe dit gekom het dat só 'n groot lyding vir Job getref het (hfst. 1-2). Dit handel veral oor JOB SE VERLIES en die vraag na die gehalte van sy vroomheid.
Die tweede deel is in poësie geskryf en bevat drie gespreksrondtes tussen Job en sy drie vriende, Elifas, Bildad en Sofar (hfst. 3-27), 'n bydrae oor die wysheid (hfst. 28), die gesprekke tussen Job en Elihu, waar Elihu eintlik op Job en sy drie vriende in sy vier toesprake reageer (hfst. 29-31; 32-37), en die twee gespreksrondtes tussen God en Job (hfst. 38-39; 40-42:6). Dit handel veral oor JOB SE VERDEDIGING van sy lewe en die vraag na regverdigheid.
Die derde deel is weer in prosa geskryf en verduidelik hoe die Here Job se lot verander het (42:7–17). Dit handel oor JOB SE VERLOSSING waarin die vraag na regverdigheid en die vraag na vroomheid in perspektief gestel word.
Soos altyd beklemtoon ek dat hierdie bydraes van my net 'n leeshulp is. Jy moet self met die Bybel werk sodat jy die boodskap wat die Here vir jou het daarin kan hoor. Die Bybel moet immers ons lewe vorm. Daarvoor is dit nodig dat ons leer om die Bybel te leef terwyl ons dit lees.